Meirihluti atvinnuveganefndar Alþingis leggur til að gildistími nýrrar ferðagjafar stjórnvalda verði lengdur um einn mánuð til að mæta óskum ferðaþjónustufyrirtækja. Flutningsmaður tillögunnar vonar að gjöfin ýti undir ferðalög innanlands í sumar líkt og í fyrra.
Allir átján ára og eldri með lögheimili hér á landi fá fimm þúsund króna ferðagjöf frá stjórnvöldum í sumar líkt og í fyrra, samkvæmt frumvarpi ferðamálaráðherra. Önnur umræða um frumvarpið er á dagskrá Alþingis í dag.
Ferðagjöfin á að gilda frá 1. júní til 31. ágúst samkvæmt frumvarpinu. Meirihluti atvinnuveganefndar leggur hins vegar til að gildistíminn verði lengdur um einn mánuði, eða til loka septembermánaðar, til að mæta óskum ferðaþjónustufyrirtækja.
Njáll Trausti Friðbertsson, þingmaður Sjálfstæðisflokks, er flutningsmaður tillögu nefndarinnar.
Samtök ferðaþjónustunnar fóru meðal annars fram á þetta og okkur fannst
bara eðlilegt að verða við þeirri beiðni. Núna þegar við erum að reyna að koma þessu öllu af stað aftur, atvinnugreininni.
Njáll vonar að almenningur nýti gjöfina til ferðalaga í sumar en segir að ekki hafi verið hægt að lengja gildistímann enn frekar.
Ríkisstyrkjareglurnar leyfa ekki að þetta gildi lengur en til 30. september. Við verðum að virða það sem kemur frá ESA. Varðandi ferðagjöf eitt þá virðist vera að þeir sem hafa ætlað sér að nýta hana, hún rennur út um mánaðamótin séu búnir að því vegna þess að það hefur verið mjög lítil notkun allra síðustu mánuði á henni.
Og til þess að nýta fjármagnið betur sem var í ferðagjöf eitt sem er að ljúka núna þá er verið að færa fjármuni þar inn í nýja ferðagjöf og vonandi að almenningur taki við sér og nýti sér fjármagnið